[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.11.2007

KOM(2007) 687 endelig

FORELØBIGT FORSLAG TIL ÆNDRINGSBUDGET NR. 7 TIL DET ALMINDELIGE BUDGET FOR 2007 ALMINDELIG OVERSIGT OVER INDTÆGTER

ALMINDELIG OVERSIGT OVER INDTÆGTER OG UDGIFTER EFTER SEKTION Sektion III – Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 7 TIL DET ALMINDELIGE BUDGET FOR 2007 ALMINDELIG OVERSIGT OVER INDTÆGTER

ALMINDELIG OVERSIGT OVER INDTÆGTER OG UDGIFTER EFTER SEKTION Sektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], senest ændret ved Rådets forordning (EF, Euratom) nr. 1995/2006[2], særlig artikel 37,

forelægger Europa-Kommissionen hermed budgetmyndigheden et foreløbigt forslag til ændringsbudget nr. 7 til budgettet for 2007 på baggrund af nedenstående begrundelse.

INDHOLDSFORTEGNELSE

1. Indledning 4

2. Forhøjelse af overslaget over indtægter 4

2.1. Revision af overslaget over moms- og BNI-indtægter 4

2.2. Andre indtægter 4

3. Nedsættelse af betalingsbevillingerne 4

3.1. Udgiftsområde 1a: Konkurrenceevne og vækst og beskæftigelse 5

3.2. Udgiftsområde 1b: Samhørighed og vækst og beskæftigelse 7

3.3. Udgiftsområde 2: Bevarelse og forvaltning af naturressourcer 9

3.4. Udgiftsområde 3a: Frihed, sikkerhed og retfærdighed 9

SAMMENFATTENDE OVERSIGT EFTER UDGIFTSOMRÅDER I DEN

FINANSIELLE RAMME 11

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og af oversigten over indtægter og udgifter efter sektion er vedlagt til orientering som budgetbilag.

1. Indledning

Det foreløbige forslag til ændringsbudget (FFÆB) nr. 7 til budgettet for 2007 har baggrund i følgende forhold:

- det er nødvendigt at foretage en væsentlig forhøjelse af overslaget over indtægter og specielt at revidere overslaget over moms- og BNI-indtægterne (3 233,4 mio. EUR)[3]

- det er nødvendigt at nedsætte betalingsbevillingerne under en række budgetposter inden for udgiftsområderne 1a, 1b, 2 og 3a (1 251,4 mio. EUR), efter at der er taget højde for de omfordelinger, der er foreslået som led i den samlede overførsel.

2. Forhøjelse af overslaget over indtægter

2.1. Revision af overslaget over moms- og BNI-indtægter

I overensstemmelse med artikel 16 i Rådets forordning (EF, Euratom) nr. 1150/2000 af 22. maj 2000 foreslår Kommissionen at revidere overslagene over de egne indtægter fra moms og BNI ud fra de disponible oplysninger, således at de forhøjes med 2 814,9 mio. EUR. isse ændringer vedrører kapitel 3 1 og 3 2 i budgettets indtægtsdel.

På nuværende tidspunkt er beregningerne af medlemsstaternes BNI foreløbige, da der stadig foregår en kontrol af BNI-oplysningerne. Efter mødet i BNI-udvalget den 25. oktober vil Kommissionen i løbet af budgetproceduren for nærværende FFÆB revidere det ovennævnte tal.

2.2. Andre indtægter

Refusion af ikke-anvendt fællesskabsstøtte (konto 6 1 5 0) og finansielle korrektioner under strukturfondene (konto 6 5 0 0)

Under hensyntagen til de indbetalte beløb under konto 6 1 5 0 og 6 5 0 0 og idet det antages, at disse beløb ikke vil blive genanvendt i år, foreslås der opført et beløb på 179,5 mio. EUR.

Morarenter og bøder

Kapitel 7 0 og 7 1 i den generelle oversigt over indtægter omfatter morarenter og bøder. 2007-budgettet omfatter allerede et beløb på 123 mio. EUR. I betragtning af de beløb, der på dette tidspunkt af året er indbetalt eller forventes indbetalt, foreslås der opført et yderligere beløb på 239 mio. EUR på budgettet.

3. Nedsættelse af betalingsbevillingerne

Kommissionen foreslår at justere betalingsbevillingerne under visse budgetposter for at bringe dem mere i overensstemmelse med de seneste overslag over betalingsbehov og ud fra den antagelse, at den indbyrdes tilpasning af betalingsbevillingerne mellem budgetposterne, som Kommissionen særskilt har anmodet om i den såkaldte "samlede overførsel" accepteres af budgetmyndigheden. Den nedsættelse af betalingsbevillingerne (1 251,4 mio. EUR), der anmodes om i dette FFÆB, har bl.a. baggrund i følgende faktorer:

- finjusteringen af samhørighedsudgifterne for at afspejle situationen i programmeringsfasen

- afviklingen af betalinger stammende fra de tidligere finansielle rammer

- den sene vedtagelse af visse retsgrundlag og de deraf følgende forsinkelser i forbindelse med igangsættelsen af nye programmer og

- nødvendigheden af at tage hensyn til gennemførelsesstadiet for visse pilotprojekter og forberedende aktioner.

Nærværende forslag vedrører udgiftsområderne 1a, 1b, 2 og 3a i den finansielle ramme.

3.1. Udgiftsområde 1a: Konkurrenceevne for vækst og beskæftigelse

Den foreslåede nedsættelse af betalingsbevillingerne under udgiftsområde 1a udgør 466,5 mio. EUR. I nedenstående begrundelse er tallene afrundet til nærmeste million.

Forskningsrammeprogrammer (- 239 mio. EUR)

FP-5 (EF) (- 60 mio. EUR): Alle de betalinger, der nu er foretaget vedrørende det femte rammeprogram, er endelige betalinger. Det beløb, der foreslås trukket tilbage, vedrører hovedsagelig prioriteringerne "livskvalitet", "konkurrenceevne og bæredygtig vækst" og "menneskeligt potentiale". En række faktorer ligger til grund for den ønskede nedsættelse af betalingsbevillingerne:

- De faktiske udgifter til projekterne er betydeligt lavere end de oprindeligt forudsete beløb, hvilket nedbringer Fællesskabets bidrag og medfører betydelige frigivelser ved rammeprogrammets udløb.

- Visse typer af projekter er ofte blevet afsluttet tidligere end forventet (tidligt ophør af forskningstilskud).

- De endelige rapporter fremsendes ofte sent af modtagerne. Desuden er de oplysninger, der fremsendes sammen med de endelige rapporter, generelt mangelfulde, hvilket betyder, at der skal anmodes om yderligere oplysninger. Disse to faktorer bevirker tilsammen, at der opstår forsinkelser i forbindelse med gennemførelsen af de endelige betalinger.

FP-6 (EF) (- 149 mio. EUR): Indeværende år er det første efter afslutningen af det sjette rammeprogram. Det beløb, der foreslås nedsat, vedrører hovedsagelig aktiviteter inden for områderne "menneskelige ressourcer", "SMV", "miljø og infrastruktur". De vigtigste årsager til underudnyttelsen af bevillingerne er følgende: annullering af kontrakter inden igangsættelsen af projekter; tidlig afslutning af projekter; forsinkelser i forbindelse med startdatoen for projekter; forsinket modtagelse af rapporter; lavere projektudgifter end forventet.

FP-6 (Euratom) (- 30 mio. EUR) : Beslutningerne om fællesforetagendet ITER og gennemførelsen af aftalen blev forsinket, således at den tilsvarende forpligtelse blev indgået med et års forsinkelse. Aftalen giver mulighed for, at en betaling kan foretages i året efter indgåelsen af forpligtelsen. Dette betyder, at den tilknyttede betaling, som skulle finde sted i 2007, vil finde sted med et års forsinkelse i 2008.

Konkurrenceevne og innovation (- 46 mio. EUR)

EF-initiativprogrammet inden for politikområdet "Erhvervspolitik" (- 30 mio. EUR): Nedsættelsen af de betalingsbevillinger, der kan anvendes under denne post, skyldes forsinkelserne i udbudsprocedurerne vedrørende det nye program for perioden 2007-2013. Forsinkelserne betyder, at der først kan blive indgået forpligtelser for de pågældende midler ved årets udgang, således at de tilsvarende forskudsbetalinger ikke vil finde sted.

EF-initiativprogrammet inden for politikområdet "Informationssamfundet" (- 10 mio. EUR): Der forudses en underudnyttelse på 10 mio. EUR for denne budgetpost. Bevillingsoverskuddet skyldes den sene vedtagelse af retsgrundlaget (24. oktober 2006 – offentliggørelse i EUT: 9. november 2006) og den omstændighed, at EF-initiativprogrammet er et nyt program, hvor der skal fastlægges nye målsætninger. Det har derfor været nødvendigt at afholde en række møder i forvaltningskomitéen, og det første arbejdsprogram blev først vedtaget den 24. maj 2007. Forslagsindkaldelsen blev offentliggjort den 25. maj, og fristen fastsat til 23. oktober. Undertegnelsen af tilskudsaftalerne vil starte i begyndelsen af 2008. Der forventes ingen betalinger til projekter i 2007, og forfinansieringen af visse undersøgelser er også blevet forsinket. Der forventes udbetalt et beløb på 1 mio. EUR i 2007.

EF-initiativprogrammet inden for politikområdet "Transport og energi" (- 6 mio. EUR): 2007 er det første år, hvor programmet "Intelligent energi – Europa II" løber, og forhandlingerne, som skal resultere i undertegnelsen af kontrakterne, vil ikke kunne afsluttes førend i 2008. Dette betyder, at der ikke kan foretages nogen forskudsudbetalinger i 2007, og at hovedparten af bevillingerne under denne post ikke vil blive anvendt.

Energi og transport (- 168 mio. EUR)

Galileo (- 100 mio. EUR): På grund af problemerne i forbindelse med Galileo-programmet forelagde Kommissionen den 19. september 2007 en meddelelse og et forslag til ændring af forordningen om iværksættelsen af programmerne Galileo og EGNOS (European Geostationary Navigation Overlay Service). På denne baggrund vil de bevillinger, der er forudset for indeværende år, ikke blive anvendt.

Nedlukning af nukleare anlæg (- 45 mio. EUR): Nedsættelsen skyldes en forhøjelse på 66,5 mio. EUR i slutningen af 2006, som gjorde det muligt at imødekomme en række betalingsanmodninger fra Den Europæiske Bank for Genopbygning og Udvikling (EBRD), som var blevet indgivet tidligere end forventet ("front-loading").

Intelligent Energi I (- 19 mio. EUR): Ud over usikkerheden i forbindelse med fremsendelse af fakturaer har også de strenge krav om bankgarantier, som nogle kontrahenter har haft vanskeligheder med at opfylde, nedsat betalingstempoet. Desuden er det vanskeligt at forudse, i hvilket tempo de udestående forpligtelser vil blive indfriet, da undersøgelsen af de første anmodninger om mellemliggende betaling tager længere end forventet.

Marco Polo (- 4 mio. EUR): 2007 er det første år, hvor "Marco Polo II"-programmet løber, og forhandlingerne, som skulle resultere i undertegnelsen af kontrakterne, vil ikke kunne afsluttes førend i 2008. Der vil således ikke blive foretaget nogen udbetalinger af forfinansiering i 2007.

Pilotprojekter og forberedende aktioner (- 12 mio. EUR)

Støtte til SMV'er i det nye finansielle klima (- 5 mio. EUR): Nedsættelsen af de betalingsbevillinger, der kan anvendes over denne post, skyldes gennemførelsestempoet i denne forberedende aktion. De internationale finansieringsinstitutter, der er involveret i aktionen, har haft problemer med at finde frem til banker, på regionalt og lokalt plan, som har tilstrækkelig størrelse og kapacitet til at kunne gennemføre aktionen.

Erasmus for unge iværksættere (- 1 mio. EUR): For at kunne gennemføre dette pilotprojekt er det nødvendigt at foretage en feasibility-undersøgelse. Dette kræver et beløb på 1,5 mio. EUR, hvilket efterlader en saldo, der kan anvendes.

Foranstaltninger til fremme af samarbejde og partnerskaber mellem mikrovirksomheder og små og mellemstore virksomheder (- 2 mio. EUR): Kontrakterne om gennemførelse af projektet vil blive undertegnet ved årets udløb, når de pågældende udbudsprocedurer er afsluttet. Således vil de første betalinger blive foretaget i begyndelsen af 2008, hvorved samtlige betalingsbevillinger vil være til rådighed.

EU i en globaliseret verden (- 2 mio. EUR): Kontrakterne om gennemførelse af projektet vil blive undertegnet ved årets udløb, når de pågældende udbudsprocedurer er afsluttet. Der kan foretages en udbetaling af forfinansiering på 1 mio. EUR i 2007, hvorved den pågældende saldo af betalingsbevillinger vil være til rådighed.

Energisikkerhed – biobrændsel (- 2 mio. EUR): Overslaget over anvendelsen af betalingsbevillinger over denne budgetpost viser, at de disponible bevillinger sandsynligvis ikke vil blive udnyttet. Dette er pilotprojektets første år, og forhandlingerne, som skulle resultere i undertegnelsen af kontrakterne, vil formentlig ikke kunne afsluttes førend i slutningen af 2007 eller i begyndelsen af 2008. Der vil således ikke blive foretaget nogen udbetalinger af forfinansiering i 2007.

3.2. Udgiftsområde 1b : Samhørighed og vækst og beskæftigelse

Struktur- og Samhørighedsfonde (- 573 mio. EUR)

I dette foreløbige forslag til ændringsbudget foreslås ligeledes en nedsættelse på 573 mio. EUR af betalingsbevillingerne under udgiftsområde 1b. Begrundelserne herfor følger nedenfor.

2007 er det første år i den nye programmeringsperiode 2007-2013, hvor alle nye aktionsprogrammer forventedes vedtaget, og de første forskudsudbetalinger finde sted. På nuværende tidspunkt anslår Kommissionen, at det i 2007 ikke vil være muligt at udbetale 1 mia. EUR ud af det samlede budget på 7 mia. EUR til forskud vedrørende de nye programmer under samhørighedspolitikken for 2007-2013 på grund af forsinkelser i forbindelse med vedtagelsen af nogle af programmerne.

Derimod har betalingerne til strukturfondsprogrammerne fra før 2007 hidtil været større end forventet. Hvis det antages, at tempoet i betalingsanmodningerne forbliver stabilt i resten af året, vil disse sandsynligvis absorbere en del af de overskydende betalingsbevillinger, der var forudset til forskud vedrørende programmerne for 2007-2013.

Ikke desto mindre kræver to budgetposter nedjusteringer, om end af begrænset omfang. Der er tale om EFRU-posterne til afslutning af mål 2-programmer og afslutning af programmerne for teknisk bistand og nyskabende foranstaltninger (hver 30 mio. EUR). For det første programs vedkommende er nedjusteringen nødvendig på grund af suspenderingen af betalingerne til visse generelle programmer og URBAN-programmer i Det Forende Kongerige (hvor betalingerne i visse tilfælde endnu ikke er frigivet), medens nedjusteringen i det andet tilfælde skyldes, at afslutningen af en række innovative handlingsprogrammer varer længere end forudset.

Der er også opstået betydelige forsinkelser i forbindelse med vedtagelsen af de nye grænseoverskridende programmer under Det europæiske naboskabs- og partnerskabsinstrument (ENPI), som medfinansieres af Den Europæiske Fond for Regionaludvikling (EFRU). Ingen af disse programmer forventes vedtaget i 2007 på grund af forsinkelser i forbindelse med medlemsstaternes og ENPI-landenes forberedelse af de fælles programmer. Dette betyder, at ingen af de beløb, der er afsat til forskud (13 mio. EUR) finansieret af EFRU, vil kunne anvendes.

Det sidste element vedrører betalinger til projekter under Samhørighedsfonden fra før 2007. På trods af, at antallet af betalingsanmodninger fra Portugal og Polen har været større end forventet, har betalingerne i de øvrige medlemsstater generelt ligget under forventningerne, og antallet af anmodninger fra Bulgarien, Spanien, Den Tjekkiske Republik og Slovenien har været specielt lavt. Som følge heraf forventes de samlede betalinger at ligge ca. 500 mio. EUR lavere end forudset.

På baggrund af ovenstående foreslår Kommissionen at nedsætte betalingsbevillingerne under følgende poster inden for udgiftsområde 1b:

Budgetpost | Titel | Ændring (EUR) |

13 04 01 | Samhørighedsfonden — afslutning af tidligere projekter (før 2007) | -500 000 000 |

13 03 04 | Afslutning af EFRU-programmer, Mål 2 (2000-2006) | -30 000 000 |

13 03 08 | Afslutning af EFRU-programmer — teknisk bistand og nyskabende aktioner (2000-2006) | -30 000 000 |

19 08 02 02 | Grænseoverskridende samarbejde (CBC) — bidrag fra udgiftsområde 1b (regionalpolitik) | -12 753 208 |

Udgiftsområde 1b i alt | -572 753 208 |

Nærværende forslag fra Kommissionen afspejler de senest foreliggende oplysninger og de mest realistiske overslag på tidspunktet for forelæggelsen af FFÆB. Ikke desto mindre har Kommissionen til hensigt fortsat at overvåge gennemførelsen nøje og at foretage en endelig evaluering af fremskridtene i forbindelse med vedtagelsen af nye programmer for 2007-2013 og de tilknyttede forskudsudbetalinger – og af omfanget af betalingsanmodninger fra samtlige medlemsstater for programmer og projekter fra før 2007 – ved udløbet af oktober måned (1. november for Samhørighedsfonden), som er den fastsatte frist for indgivelsen af betalingsanmodninger for 2007. Dette kan føre til, at Kommissionen må revidere sin anmodning i løbet af proceduren vedrørende dette FFÆB. Dette er den eneste mulighed for på én gang at opfylde to afgørende - om end indbyrdes modstridende - målsætninger: for det første at sikre, at budgettet er tilstrækkeligt til at imødekomme alle modtagne støtteberettigede betalingsanmodninger og forskudsudbetalinger, og for det andet i så vid udstrækning som muligt at undgå overskud ved årets udgang. Derfor vil Kommissionen om nødvendigt foretage en ajourføring af de nuværende overslag med henblik på at muliggøre en eventuel revision i begyndelsen af november af de her foreslåede ændringer.

3.3. Udgiftsområde 2 : Bevarelse og forvaltning af naturressourcer

Den Europæiske Fiskerifond (- 19 mio. EUR)

Næsten halvdelen af de 26 nye programmer for 2007-2013 under Den Europæiske Fiskerifond er endnu ikke modtaget af Kommissionen. De respektive forskud vil ikke blive betalt i 2007. Som følge heraf foreslår Kommissionen en nedsættelse af betalingsbevillingerne under konto 11 06 12 på 19,4 mio. EUR.

Af samme grunde som nævnt i forbindelse med ændringerne vedrørende strukturfondene og Samhørighedsfonden kan Kommissionen blive nødsaget til at revidere tallene i løbet af proceduren vedrørende dette FFÆB.

Miljø (- 88 mio. EUR)

Forordningen om Life+-programmet blev vedtaget den 23. maj 2007. På trods af den sene vedtagelse af retsgrundlaget bestræber Kommissionen sig på at opnå et godt gennemførelsesniveau i 2007. Forslagsindkaldelsen, som omfatter 187 mio. EUR, vil blive offentliggjort i september 2007. Projekterne vil derfor blive udvalgt i 2008, og det vil ikke være nødvendigt at anvende nogen betalingsbevillinger i 2007 for denne del af programmet. De betalingsbevillinger, der skal anvendes i 2007, vedrører foranstaltninger, der er iværksat af Kommissionen til støtte for dens rolle i forbindelse med udviklingen og gennemførelsen af miljøpolitikken (undersøgelser og evalueringer, tjenester med henblik på gennemførelsen og integreringen af miljøpolitik og lovgivning, møder, seminarer og workshops med eksperter og interesserede parter), information, offentliggørelse og formidling og driftstilskud til ngo'er.

3.4. Udgiftsområde 3a : Frihed, sikkerhed og retfærdighed

Frihed, sikkerhed og retfærdighed (- 104 mio. EUR)

Fonden for De Ydre Grænser (- 60 mio. EUR) og Integration af Tredjelandsstatsborgere (- 32 mio. EUR): Som følge af den sene vedtagelse af retsgrundlaget blev de strategiske retningslinjer først vedtaget i sommer. Gennemførelsesbestemmelserne vil desuden først blive vedtaget i efteråret 2007 på grund af et betydeligt oversættelsesarbejde. Fordelingen af midlerne mellem medlemsstaterne er blevet fastlagt. På dette grundlag vil finansieringsafgørelserne for Fonden for De Ydre Grænser kunne træffes i slutningen af 2007. Vedtagelsen af arbejdsprogrammerne for fællesskabsaktionerne under denne fond forudses at ske i efteråret, hvorefter både de samlede forpligtelser og forslagsindkaldelserne vil blive færdiggjort. På grund af den forsinkede vedtagelse af retsgrundlagene og de nødvendige forberedende aktioner vil årsprogrammet for 2007 for medlemsstaterne først blive vedtaget i første halvår af 2008. Dette gælder også indgåelsen af tilskudsaftalerne vedrørende fællesskabsaktionerne. På grund af disse forsinkelser vil der praktisk taget ikke blive foretaget nogen betalinger i 2007.

Daphne (- 7 mio. EUR): Der vil blive indgået forpligtelser under det nye program i slutningen af 2007 på grund af den sene vedtagelse af retsgrundlaget (april 2007 i stedet for slutningen af 2006 som oprindeligt forudset) og proceduren for godkendelse af finansieringsafgørelsen. Af disse grunde vil udbetalingerne af forfinansieringen finde sted i 2008, og Kommissionen vil ikke være i stand til at anvende nogen betalingsbevillinger i 2007.

Grundlæggende rettigheder og unionsborgerskab (- 5 mio. EUR): Der vil blive indgået forpligtelser under det nye program i slutningen af 2007 på grund af den sene vedtagelse af retsgrundlaget (april 2007 i stedet for slutningen af 2006 som oprindeligt forudset) og proceduren for godkendelse af finansieringsafgørelsen. Af disse årsager vil der kun blive udbetalt forfinansieringer til et beløb af 763 000 EUR i 2007. Resten af bevillingerne vil således ikke blive anvendt.

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/underudgiftsområde | Finansiel ramme 2007 | 2007-budgettet + ÆB 1-5/2007 + FFÆB 6/2007 | FFÆB 7/2007 | 2007-budgettet + ÆB 1-5/2007 FFÆB 6 + 7/2007 |

|FB

|BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1b. Samhørighed for vækst og beskæftigelse |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | I alt | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Margen[4] | | |50 667 985 | | | |50 667 985 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |45 759 000 000 | |42 711 661 000 |42 435 641 756 | |-108 120 000 |42 711 661 000 |42 327 521 756 | | I alt | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Margen | | |2 100 769 964 | | | |2 100 769 964 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |637 000 000 | |623 833 000 |473 908 000 | |-104 037 000 |623 833 000 |369 871 000 | |3b. Unionsborgerskab | 636 000 000 | |819 799 099 |900 243 751 | | |819 799 099 |900 243 751 | | I alt | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Margen[5] | | |25 934 000 | | | |25 934 000 | | | 4. EU SOM GLOBAL PARTNER[6] | 6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Margen | | | 67 000 | | | | 67 000 | | | 5. ADMINISTRATION[7] | 7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Margen | | | 137 135 968 | | | | 137 135 968 | | | 6. KOMPENSATION | 445 000 000 | |444 646 152 | 444 646 152 | | |444 646 152 | 444 646 152 | | Margen | | | 353 848 | | | | 353 848 | | | I ALT | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Margen | | |2 314 928 765 | 8 368 781 377 | | |2 314 928 765 | 9 620 184 585 | |

[1] EFT L 248 af 16.9.2002, s. 1.

[2] EUT L 390 af 30.12.2006, s. 1.

[3] Anvendelsen af ajourførte indtægtsoverslag gør det muligt at beregne de betalinger, som medlemsstaterne anmodes om at foretage i løbet af budgetåret, mere nøjagtigt. Som følge af den foreslåede revision vil medlemsstaternes bidrag på grundlag af BNI blive nedsat.

[4] Globaliseringsfonden (FEM) er ikke medtaget ved beregningen af margenen under udgiftsområde 1a.

[5] Beløbet for Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[6] Ved beregning af margenen for udgiftsområde 4 for 2007 er ikke medregnet bevillingerne til nødhjælpsreserven (234,5 mio. EUR).

[7] Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme for 2007-2013 med et beløb på 76 mio. EUR for personalets bidrag til pensionsordningen.